Vipanya manyoya-mororo ni wanyama wagugunaji wa jenasi Praomys katika nusufamilia Murinae ya familia Muridae wanaotokea katika misitu minyevu ya Afrika kusini kwa Sahara. Panya hawa wana manyoya mororo ambayo yanaweza mafupi au marefu. Pua ni ndefu na masikio ni makubwa na ya mviringo. Urefu wa mwili ni mm 90-140, urefu wa mkia ni mm 110-170 na uzito ni g 12-70. Rangi yao ni njano, hudhurungi, kahawianyekundu au kijivu mgongoni na nyeupe au njano tumboni. Wanapatikana katika misitu minyevu na hukiakia usiku. Hutumia sehemu ya wakati wao katika miti na hujenga viota kwa majani pia mitini au ardhini, pengine katika vishimo. Hula matunda, mbegu na sehemu kijani za mimea, na wadudu pia.